Forsvarsbygg har over flere år fokusert på energieffektivisering som en lavthengende frukt på veien mot en grønn og økonomisk bærekraftig fremtid. Med økt fokus på energiledelse, har Forsvarsbygg siden 2012 redusert det totale strømforbruket med 90 GWh, melder Enova.
Prosjektleder Emma Otervik i Forsvarsbyggs energiledelsesprogram har spart strøm tilsvarende en norsk gjennomsnittskommune på tre år. Foto: Enova
De resterende ti prosentene er oppnådd ved å endre holdningene til brukerne av byggene. – Det er snakk om enkle grep som å skru av lyset, lukke dører og ikke fyre for kråka. Dette har vi terpet våre militære leietakere på, og det gir resultater, forteller Otervik.
Redusert energibruken med 30 prosent
Forsvarsbyggs energiledelsesprogram har hatt to faser. Den første gikk fra 2007-2011 og reduserte forbruket med 100 GWh. – Når fase to avsluttes ved utgangen av 2016, vil vi ha redusert energiforbruket med nærmere 30 prosent siden starten, sier Otervik.
Engasjementet rundt energiledelsesprogrammet har vært stort både i Forsvarsbygg og blant de militære leietakerne i Forsvaret. – I kombinasjon med nødvendige rammer fra Forsvarsdepartementet og betydelig støtte fra Enova har det vært mulig å få dette til, sier Otervik.
– Enova er imponert over den jobben Forsvarsbygg har gjort. Resultatet viser hva det er mulig å oppnå i en organisasjon som har energi fremst i pannebrasken. Når en så stor aktør går foran, viser de også vei for andre byggeiere. Skal vi nå lavutslippssamfunnet, er vi avhengig av flere som Forsvarsbygg, sier fungerende markedssjef for yrkesbygg i Enova, Magni Fossbakken.
– Siden 2007 har vi dermed sørget for at cirka 190 millioner har blitt frigjort til bruk i den spisse enden av Forsvaret, sier Otervik.